Karozza tal-linja ħadet in-nar fil-Furjana meta kienet fi triqtha lejn il-Belt Valletta. Kelliem għall-Pulizija informa lil Newsbook.com.mt li dan ġara għall-ħabta tal-4.15pm fi Triq Sant'Anna. Id-Dipartiment tal-Protezzjoni Ċivili bagħat lil uffiċjali tiegħu fuq il-post biex jikkontrollaw in-nar. Malta Public Transport ħarġet stqarrija li fiha esprimiet l-apprezzament tagħha lejn ix-xufier li segwa l-proċeduri tal-kumpanija sabiex jiżgura li l-passiġġieri kollha jitniżżlu u jkunu 'l bogħod minn kull periklu qabel ma kompla jikkontrolla n-nar permezz tal-fire extinguisher abbord il-vettura. Huma faħħruh talli rreaġixxa b'mod professjonali. L-istqarrija kompliet tgħid li għal Malta Public Transport, dawn is-sitwazzjonijiet jistħoqqilhom l-akbar attenzjoni u għalhekk lill-impjegati tagħhom jagħtuhom taħriġ kontinwu sabiex ikunu kapaċi jittrattaw dawn iċ-ċirkostanzi bl-aħjar mod possibbli. .td_uid_3_5ee4ea1ad5db5_rand.td-a-rec-img{text-align:left}.td_uid_3_5ee4ea1ad5db5_rand.td-a-rec-img img{margin:0 auto 0 0}